Tava kohaselt võeti valmiskootud võrgulina hargilt maha ja sellega hakati ennast vihtuma - see aitas silmadel paremine kinni tõmbuda. Peale vihtumist aeti võrk võrgu pikkuselt nii alt kui pealt kahele pulgale ja hakati kahe mehega, kumbki eri pulgast, vastassuunas võrku porsasse keerama. Kui võrk oli valmistatud eriti peenest lõngast, andis see välja mitmeid krunne ehk porsaid. Selle järgi arvestati võrgu headust ja väärtust, ka võrgu kalavõtmist. Porsasse aetud võrk jäeti sellesse asendisse ja lasti seista mõned päevad venimise eesmärgil, et võrgusilm meres oleval võrgul oleks õiges asendis, mis võimaldas head kalapüüki.